CELEX: 62020TN0692
Language: bg
Date: 2020-11-18 00:00:00
Title: Дело T-692/20: Жалба, подадена на 18 ноември 2020 г. — Iliad Italia/Комисия

18.1.2021   
            
            
               BG
            
            
               Официален вестник на Европейския съюз
            
            
               C 19/70
            
         
      Жалба, подадена на 18 ноември 2020 г. — Iliad Italia/Комисия
      (Дело T-692/20)
      (2021/C 19/76)
      Език на производството: английски
      
         Страни
      
      
         Жалбоподател: Iliad Italia SpA (Милано, Италия) (представители: D. Fosselard и D. Waelbroeck, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решение C(2020) 1573 окончателен на Комисията от 6 март 2020 г. по дело Case M.9674-Vodafone Italia/TIM/INWIT JV за непротивопоставяне на концентрация, за която е постъпило уведомление, след изменения с поетите ангажименти, и за обявяването ѝ за съвместима с вътрешния пазар и с функционирането на Споразумението за ЕИП,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: ангажиментите не съдържат ясно определение или количествени параметри относно минималния изискуем обем за изпълнение на задължението за предоставяне на достатъчно свободно пространство, което е от основно значение за ефективността на ангажиментите.
               
            
                  2.
               
               
                  Второ основание: ангажиментите не съдържат ясно и изрично изискване от самото начало на прилагането им нов участник да притежава лиценз за хостинг услуги с честотен обхват 700 MHz, което е от съществено значение за ефективното функциониране на една конкурентна мобилна мрежа.
               
            
                  3.
               
               
                  Трето основание: ангажиментите не предвиждат ясна и изрична забрана за страните да избират неподходящи сайтове при изпълнение на задължението си за предоставяне на достъп на нови участници и тези ангажименти не предоставят защита срещу страни, които не избират обективно кои сайтове да предоставят достъп.
               
            
                  4.
               
               
                  Четвърто основание: ангажиментите не предвиждат подробна и ясна процедура за осигуряване на достъп до съответните сайтове, в резултат на което новите участници не могат пълноценно да използват сайтовете, които ангажиментите предлагат.